|  |
| --- |
| **Notă informativă*****la proiectul Ordinului cu privire la modificarea*** ***Clasificatorului ocupațiilor din Republica Moldova (CORM 006-2021),*** ***aprobat prin Ordinul ministrului muncii și protecției sociale nr. 11/2021*** |
| **1. Denumirea autorului și, după caz, a participanților la elaborarea proiectului** |
| Proiectul ordinului a fost elaborat de Ministerul Muncii și Protecției Sociale. |
| **2. Condițiile ce au impus elaborarea proiectului de act normativ și finalitățile urmărite** |
| Având în vedere solicitările parvenite în adresa ministerului, cu referire la revizuirea CORM 006-2021, depuse de către: reprezentanții mediului academic și practic (nr. de intrare 4667 din 12.07.2023), inclusiv și alte completări rezultate din modificările normative (Legea nr. 367/2022 privind serviciile alternative de îngrijire a copiilor), precum și respectarea termenului de examinare, și ulterior de aprobare, conform pct. 5 al Clasificatorului ocupațiilor din Republica Moldova, aprobat prin Ordinul ministrului muncii și protecției sociale nr. 11/2021, a apărut necesitatea modificării CORM 006-2021, asigurând astfel, ajustarea acestuia cu cererea pieței muncii. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene.** |
| Prezentul proiect de ordin nu contravine legislației Uniunii Europene. |
| **4. Principalele prevederi ale proiectului și evidențierea elementelor noi** |
| Prin prezentul proiectul se propune:* includerea ocupațiilor noi, inclusiv la feminin, care au parvenit din partea mediului de afaceri, autorităților/instituțiilor publice etc.
* revizuirea unor denumiri de ocupații;
* excluderea unor ocupații.

Riscuri la implementarea prezentului ordin nu sunt, iar ca indicator de monitorizare a acestui Proiect sunt:* Ordin cu privire la ***modificarea Clasificatorului ocupațiilor din Republica Moldova,*** aprobat de Ministrul Muncii și Protecției Sociale și Ministrul Justiției, publicat în Monitorul Oficial al Republicii Moldova;
* CNAS a ajustat raportul IPC 21, incluzând ultimele modificări la CORM, conform prezentului ordin.
 |
| **5. Fundamentarea economico - financiară** |
| Implementarea prevederilor proiectului de ordin nu necesită cheltuieli financiare suplimentare din bugetul de stat. |
| **6. Modul de încorporare a actului în cadrul normativ în vigoare** |
| Conform normelor art. 56 din Legea nr. 100/2017 cu privire la actele normative, se propune ca proiectul ordinului să intre în vigoare conform regulii generale.Implementarea prevederilor proiectului nu necesită elaborarea altor acte normative subsidiare. |
| **7. Avizarea şi consultarea publică a proiectului** |
| Proiectul este supus procesului de avizare, conform art. 32 din Legea nr. 100/2017 cu privire la actele normative.Totodată, proiectul este plasat pe pagina particip.gov.md: [https://particip.gov.md/ro/document/stages/\*/10133](https://particip.gov.md/ro/document/stages/%2A/10133), pentru consultări publice. |
| **8. Constatările expertizei anticorupție** |
| Proiectul nu necesită efectuarea expertizei anticorupție. |
| **9. Constatările expertizei de compatibilitate** |
| Efectuarea expertizei de compatibilitate nu este necesară, proiectul neavând ca scop armonizarea legislației naționale cu cea a Uniunii Europene.  |
| **10. Constatările expertizei juridice** |
| Obiecțiile și propunerile urmează a fi inserate, urmare a procesului de expertizate juridică. |
| **11. Constatările altor expertize** |
| Proiectul nu cade sub incidenta altor expertize necesare a fi efectuate în condițiile Legii nr. 100/2017 cu privire la actele normative. |

**Ministru Alexei BUZU**